અખંડ ભારતના શિલ્પી અને સ્વાતંત્ર્ય સંગ્રામમાં દેશને મહત્વપૂર્ણ દોરવણી પૂરી પાડનાર નેતા સરદાર વલ્લભભાઈ પટેલનો વડોદરાની સાથે અનોખો નાતો રહ્યુ હતો. વડોદરામાં તેઓએ સ્કુલમાં અભ્યાસ પણ કર્યો હતો. સરદાર જ્યારે સ્વાતંત્ર્ય સંગ્રામના જંગમાં જોડાયેલા હતા. ત્યારે ૧૯૩૯માં વડોદરામાં હુમલો થયો હતો, સરદાર પટેલના સરઘસ પરના હુમલા દરમ્યાન એમનો સભામંડપ પણ બાળી દેવાયો હતો. તેનું રહસ્ય આજે પણ અકબંધ છે. એ દિવસોમાં મહારાજા સયાજીરાવ ગાયકવાડ (તૃતીય)ની નાદુરસ્ત તબિયત હતી. જેના કારણે વડોદરા સ્ટેટની શાસનધુરા બહુધા પ્રતાપસિંહ રાવ ગાયકવાડ સંભાળી રહ્યા હતા.